கேள்வி: குக்ரி முக்ரி பற்றி தகவல் சொல்.
பதில்: குக்ரி முக்ரி (''Kukri Mukri'') என்பது வங்காளதேசம் தென் பகுதியிலுள்ள போலா மாவட்டத்தில் உள்ள சார் குக்ரி முக்ரி ஒன்றியத்தின் ஒரு தீவு ஆகும். இத்தீவு போலா மாவட்டம் தென்கோடியில் அமைந்துள்ளது. தீவின் பரப்பளவு சுமார் 25 சதுர கிலோமீட்டர் ஆகும். தீவின் மொத்த நீளம் 10 கிலோமீட்டரும் (6.2 மைல்) அகலம் 9.5 கிலோமீட்டர் (5.9 மைல்) அளவும் கொண்டுள்ளது. தீவின் நிலப்பகுதி மிகவும் தாழ்வாக அமைந்துள்ளதால் கரையின் பெரும்பகுதி சேறும் சகதியுமாக உள்ளது. சார் குக்ரி-முக்ரி வனவிலங்கு சரணாலயம் ஒன்றும் இந்த தீவில் அமைந்துள்ளது. தனிமைப்படுத்தப்பட்ட இத்தீவில் 8,000 பேர் வசிக்கின்றனர். கரையோரங்களில் உள்ள நீர்நிலைகளில் மீன் மற்றும் காய்கறி சாகுபடி செய்து வரும் இவர்கள் தங்களது தேவைகளை மட்டுமின்றி மற்ற தீவுவாசிகளின் தேவைகளையும் பூர்த்தி செய்து கொண்டு வெளியில் விற்பனை செய்து வருகின்றனர்.